cyanic-selkie/wikianc huggingface dataset:
ไบนารีแลนด์
รูปแบบการเล่น
หากผู้เล่นทำคะแนนได้สูงพอ ผู้เล่นจะได้รับการขอให้ใส่ชื่อในรายชื่อห้าคะแนนสูงสุดในเซสชันนั้น
Allardiana
Allardiana เป็นสกุลของด้วงที่อยู่ในวงศ์ Staphylinidae มีเพียงสปีชีส์เดียวคือ Allardiana katangana.
พระยาอู่
พระยาอู่ (ဗညာဥူ; ဗညားဦး; ; ค.ศ. 1323–1384) พระนามอย่างเป็นทางการว่า พระเจ้าช้างเผือก (ဆင်ဖြူရှင်; ) เป็นพระมหากษัตริย์แห่งอาณาจักรหงสาวดีตั้งแต่ ค.ศ. 1348 ถึง ค.ศ. 1384 รัชกาลของพระองค์มีความวุ่นวายภายในและภายนอก เช่น จากกบฏ และการรุกรานจากล้านนา ซึ่งพระองค์ทรงผ่านมาได้ด้วยดีจนถึง ค.ศ. 1364 นับแต่นั้นเป็นต้นมา ขอบอำนาจของพระองค์กินพื้นที่เพียงภูมิภาคหงสาวดี แต่ก็เป็นพื้นที่ที่สำคัญที่สุดในทางยุทธศาสตร์ในบรรดาภูมิภาคทั้งสามของอาณาจักร นอกจากนี้ พระองค์ยังประชวรบ่อยครั้ง ทำให้ทรงอาศัยพระพี่นาง คือ พระมหาเทวี (Maha Dewi) ว่าราชการแทนเป็นนิจ ครั้น ค.ศ. 1383 พระองค์ทรงมอบหมายพระราชอำนาจทั้งปวงให้แก่พระมหาเทวีอย่างเป็นทางการ เนื่องจากพระราชโอรสพระองค์โต คือ พระยาน้อย (Binnya Nwe) ทรงเป็นกบฏ แต่เมื่อพระองค์สิ้นพระชนม์แล้ว พระยาน้อยก็สืบราชสมบัติต่อมาเป็นพระเจ้าราชาธิราช (Razadarit)
ในหน้าประวัติศาสตร์พม่า พระยาอู่ทรงเป็นที่จดจำในฐานะที่เป็นพระบิดาของพระเจ้าราชาธิราช ส่วนมรดกตกทอดจากรัชกาลของพระองค์ คือ การที่เมืองหงสาวดีสามารถตั้งตัวเป็นศูนย์อำนาจแห่งใหม่ในเขตพม่าตอนล่างแทนเมาะตะมะ และอยู่ในสถานะนั้นต่อไปจนถึงกลางคริสต์ศตวรรษที่ 16
ต้นพระชนม์
พระยาอู่ประสูติเมื่อราวปลาย ค.ศ. 1323 เป็นพระโอรสพระองค์เดียวของพระยารามมะไตย (Binnya Ran De) พระมหากษัตริย์แห่งหงสาวดีซึ่งตั้งเมืองหลวงอยู่เมาะตะมะ กับพระนางจันทะมังคละ (Sanda Min Hla) ผู้เป็นพระมเหสี พระยาอู่มีพระพี่นางสองพระองค์ คือ เม้ยเน (Mwei Ne) ซึ่งสิ้นพระชนม์แต่ยังเยาว์ กับเม้ยนะ (Mwei Na) ซึ่งภายหลังได้พระนามใหม่ว่า พระมหาเทวี นอกจากนี้ พระยาอู่มีพระอนุชาสองพระองค์ซึ่งร่วมพระบิดากัน คือ มิฉาน (Mi Ma-Hsan) กับมังลังกา (Min Linka)
ด้วยสถานะดังกล่าว พระยาอู่จึงเป็นที่คาดหมายว่า จะได้สืบราชสมบัติต่อจากพระบิดา แต่เมื่อพระบิดาถูกปลงพระชนม์ใน ค.ศ. 1330 พระมารดา คือ พระนางจันทะมังคละ ก็ทรงยึดอำนาจและตั้งพระเชษฐาของพระนางเอง คือ พระยาอายลาว (Binnya E Law) ขึ้นเป็นพระมหากษัตริย์พระองค์ใหม่ และตั้งตนเองเป็นพระมเหสีของพระเชษฐา เพื่อจะได้อยู่ในอำนาจต่อไป ทำให้เกิดความตึงเครียดทางการเมืองเรื่องผู้ใดจะสืบราชสมบัติต่อจากพระยาอายลาว ระหว่างพระยาอายลอง (Binnya E Laung) พระโอรสของพระยาอายลาว กับพระยาอู่ พระโอรสของพระมหากษัตริย์พระองค์ก่อน ความตึงเครียดดังกล่าวยิ่งทวีขึ้นในช่วงคริสต์ทศวรรษ 1340 เมื่อพระพลานามัยของพระยาอายลาวทรุดโทรมลงตามลำดับ จนที่สุดแล้ว พระยาอายลองกับพระยาอู่ก็กระทำยุทธหัตถีกัน และพระยาอู่ทรงมีชัยเหนือพระยาอายลอง ทำให้พระยาอายลาวพิโรธและรับสั่งให้จับพระยาอู่ไปฆ่า แต่พระนางจันทะมังคละทรงห้ามไว้ พระยาอายลาวจึงทรงให้ปล่อยพระยาอู่ ไม่นานหลังจากนั้น พระยาอายลองสิ้นพระชนม์เพราะไข้ทรพิษ จึงเหลือพระยาอู่เป็นผู้มีสิทธิขึ้นสืบราชบัลลังก์แต่ผู้เดียว ครั้น ค.ศ. 1348 พระยาอายลาวสิ้นพระชนม์ พระยาอู่ขณะนั้นมีพระชนม์ 25 ชันษา จึงได้สืบราชสมบัติต่อ
เมื่อขึ้นครองราชย์แล้ว พระยาอู่มีพระนามว่า "พระเจ้าช้างเผือก" เพราะทรงครอบครองช้างเผือกหนึ่งช้าง ซึ่งเป็นสัญลักษณ์มงคลแห่งความเป็นราชาในคติพม่า
พระนางสุเจตะละ
พระนางสุเจตะละ (ရှင်စောလှ, ) หรือในพงศาวดารมอญเรียก พระนางชินสอลา เจ้าหญิงพระชายา ใน พระเจ้าฟ้ารั่ว ปฐมกษัตริย์แห่ง อาณาจักรหงสาวดี พระองค์เป็นพระราชธิดาพระองค์เดียวใน พระเจ้าตราพระยา
เคงก์
เคงก์ (Genk) เป็นเมืองและเทศบาลที่ตั้งอยู่ในมณฑลลิมเบิร์กของประเทศเบลเยียม ซึ่งอยู่ใกล้ ๆ กับฮัสเซิลต์ เคงก์เป็นหนึ่งในเมืองอุตสาหกรรมที่สำคัญที่สุดของเขตฟลามส์ ตั้งอยู่ที่คลองอัลเบิร์ต มีประชากรประมาณ 64,000 คน โดยหนึ่งในสามของประชากรเป็นชาวต่างประเทศซึ่งมาจาก 85 ชาติ ส่วนใหญ่จากอิตาลี โปแลนด์ ยูเครน ตุรกี กรีก และโมร็อกโก ซึ่งชาวอิตาลีเป็นชุมชนที่ใหญ่ที่สุด ครอบคลุมประมาณ 10,000 คน เป็นการผสมผสานวัฒนธรรมของเบลเยียมและเมดิเตอร์เรเนียน ทำให้เคงก์เป็นสังคมที่มีความหลากหลายทางวัฒนธรรม
เมืองคู่แฝด
เคงก์เป็นเมืองคู่แฝดกับอีก 3 เมือง ได้แก่
หน่อย เชิญยิ้ม
หน่อย เชิญยิ้ม หรือชื่อจริงว่า จุมพจน์ ศรีจามร เป็น นักแสดงตลกชาวไทย (เกิด 12 พฤษภาคม พ.ศ. 2511)
ประวัติ
หน่อย จบการศึกษาชั้นประถมศึกษาปีที่ 6 โดยมีอาชีพก่อนเข้างานแสดงคือ เป็นช่างทาสี, เฝ้าศพแบกศพ ,ขายเนื้อยีราฟ​ ก่อนจะเข้าสู่วงการแสดงโดยเป็นตลกเมื่อปี 2531 โดยการชักชวนมาโดย จิ้ม ชวนชื่นและอู๊ด เป็นต่อ​สังกัดคณะเชิญยิ้มโดยในปัจจุบันก็ยังเล่นตลกบางตอนในรายการก่อนบ่ายคลายเครียด โดยมักจะได้รับบทเป็นตัวโกง , หมอผี โดยมีเอกลักษณ์ในการท่องคาถาว่า อะนันตะปัดชะเย อะปัดติเถเถนา อะปัดติยา อะปัดติเถเถคือ อะปัดติโถ อะปัดติกึด กึด กึด และในรายการก่อนบ่ายคลายเครียดมักจะเล่นคู่กับ โก๊ะตี๋ อารามบอย ด้านชีวิตส่วนตัว หน่อย เปิดเผยว่าตนมีเมียด้วยกันถึง 4 คนและมีลูกถึง 6 คนด้วยกัน
และมัธยมศึกษา​ จากมหาลัยเหมืองแร่​ พ.ศ. 2530
Afrosoma
Afrosoma เป็นสกุลของด้วงที่อยู่ในวงศ์ Histeridae.
สปีชีส์ของสกุลนี้พบในแอฟริกาใต้
สปีชีส์ในสกุล ได้แก่:
เส้นเฟราน์โฮเฟอร์
ในทางฟิสิกส์และทัศนศาสตร์ เส้นเฟราน์โฮเฟอร์ (Fraunhofer lines) เป็นชุดของเส้นสเปกตรัมซึ่งตั้งชื่อตามโยเซ็ฟ ฟ็อน เฟราน์โฮเฟอร์ (ค.ศ. 1787–1826) นักฟิสิกส์ชาวเยอรมัน เส้นดังกล่าวเดิมจะสังเกตเห็นเป็นแถบมืด (เส้นการดูดกลืน) ในคลื่นที่ตามองเห็นของดวงอาทิตย์
ใน ค.ศ. 1802 วิลเลียม ไฮด์ วอลลัสตัน นักเคมีชาวอังกฤษ เป็นบุคคลแรกที่จดบันทึกรูปลักษณ์ของแถบมืดในสเปกตรัมดวงอาทิตย์ ใน ค.ศ. 1814 เฟราน์โฮเฟอร์ค้นพบเส้นดังกล่าวแยกต่างหาก และเริ่มต้นการศึกษาอย่างเป็นระบบ และการวัดความยาวคลื่นของแถบเหล่านี้อย่างระมัดระวัง ทั้งหมดแล้ว เขาได้ทำแผนที่เส้นดังกล่าวมากกว่า 570 เส้น และให้ชื่อลักษณะสำคัญด้วยตัวอักษร A ถึง K และเส้นที่อ่อนกว่าด้วยตัวอักษรอื่น การสังเกตแสงอาทิตย์สมัยใหม่สามารถตรวจจับเส้นเหล่านี้ได้หลายพันเส้น
อีกราว 45 ปีให้หลัง กุสทัฟ เคียร์ชฮ็อฟ และโรแบร์ท บุนเซิน สังเกตว่าเส้นเฟราน์โฮเฟอร์หลายเส้นเกิดขึ้นพร้อมกับเส้นเปล่งแสงอันมีลักษณะเฉพาะที่สามารถบ่งชี้ธาตุเคมีที่ได้รับความร้อนในสเปกตรัมได้ ทั้งสองได้รับข้อสรุปที่ถูกต้องว่าเส้นมืดในสเปกตรัมดวงอาทิตย์นั้นเกิดจากการดูดกลืนโดยธาตุเคมีในชั้นบรรยากาศของดวงอาทิตย์ ลักษณะอื่นบางลักษณะที่สามารถสังเกตเห็นได้ถูกระบุว่าเป็นเส้นฐานพิภพซึ่งเกิดจากการดูดกลืนโมเลกุลออกซิเจนของชั้นบรรยากาศของโลก
โฆเซ อันโตนิโอ กามาโช
โฆเซ อันโตนิโอ กามาโช อัลฟาโร (José Antonio Camacho Alfaro; 8 มิถุนายน ค.ศ. 1955 – ) เป็นนักฟุตบอลผู้เกษียณตัวชาวสเปนซึ่งเล่นในตำแหน่งกองหลัง และปัจจุบันทำหน้าที่เป็นผู้จัดการ
เขาลงแข่งขันเป็นระยะเวลา 15 ปีในระดับอาชีพร่วมกับสโมสรฟุตบอลเรอัลมาดริด โดยปรากฏตัวกว่า 500 นัดในการแข่งขันอย่างเป็นทางการและมีส่วนช่วยให้ทีมดังกล่าวชนะใน 19 รายการที่สำคัญ รวมถึงการแข่งขันลาลิกา ต่อจากนั้น เขาได้ทำหน้าที่เป็นผู้จัดการทีมมาเป็นระยะเวลาที่ยาวนาน รวมถึงสองช่วงเวลาสั้น ๆ กับสโมสรหลักของเขา
ผลงานระดับอาชีพ
กามาโชเกิดที่ซิเอซา แคว้นภูมิภาคมูร์เซีย ภายหลังจากที่เล่นฟุตบอลเยาวชนให้แก่อัลบาเซเตบาลอมปิเอ เขาก็ได้ย้ายไปอยู่กับทีมยักษ์ใหญ่ของลาลิกาอย่างเรอัลมาดริดขณะที่มีอายุได้ 18 ปี ซึ่งเกือบจะได้เข้าทีมชุดใหญ่ในทันที การเปิดตัวครั้งแรกของเขามาจากการส่งมอบโดยผู้จัดการทีมชื่อลุยส์ โมโลว์นิ
ในช่วงที่ย้ายมาอยู่กับเรอัลมาดริดของเขา กามาโชได้ลงเล่นในเกือบ 600 นัดการแข่งขันอย่างเป็นทางการ (414 นัดในลีกเพียงอย่างเดียว) โดยเข้าขาได้อย่างช่ำชองกับเพื่อนร่วมทีมปีกซ้ายที่มีชื่อว่าราฟาเอล กอร์ดิลโล ผู้ซึ่งเล่นเป็นกองกลางเป็นส่วนใหญ่ภายหลังจากนั้น ในเดือนมกราคม ค.ศ. 1978 เขาได้รับบาดเจ็บสาหัสในการฝึกซ้อม ซึ่งทำให้อาชีพของเขาต้องหยุดชะงักลงเป็นเวลาสองปี แต่แล้ว เขาก็กลับมาแข็งแรงได้อีกครั้ง โดยเป็นฝ่ายช่วยให้ทีมจากเมืองหลวงเป็นฝ่ายชนะยูฟ่าคัพแบบติดต่อกัน
กามาโชยังได้ลงเล่น 81 ครั้งให้แก่ทีมชาติสเปน เขาปรากฏตัวครั้งแรกตั้งแต่ตอนอายุยังไม่ถึง 20 ปี โดยได้เปิดตัวครั้งแรก ณ วันที่ 5 กุมภาพันธ์ ค.ศ. 1975 และเป็นฝ่ายเสมอต่อทีมชาติสกอตแลนด์ที่ 1–1 ประตูในการแข่งขันฟุตบอลชิงแชมป์แห่งชาติยุโรป 1976 รอบคัดเลือก ที่บาเลนเซีย
เป็นระยะเวลา 13 ปี ที่กามาโชทำหน้าที่เป็นกองหลังหลักสำคัญให้แก่ทีมชาติ โดยได้รับเลือกให้เป็นผู้เล่นตัวจริงอยู่ตลอดเวลาสำหรับฟุตบอลโลก 1982 และ 1986 ตลอดจนฟุตบอลชิงแชมป์แห่งชาติยุโรป 1984 และ 1988 หลังจากการเป็นฝ่ายแพ้ต่อทีมชาติเยอรมนีตะวันตกในการแข่งขันครั้งหลังที่ 0–2 ประตู เขาก็ได้อำลาออกจากการแข่งขันระหว่างประเทศขณะอายุได้ 33 ปี
ช่วงเริ่มต้น
หลังจากการเกษียณในฐานะผู้เล่นใน ค.ศ. 1989 กามาโชเริ่มต้นการฝึกสอนด้วยการเป็นสตาฟฟ์โค้ชของเรอัลมาดริด ประสบการณ์อาชีพครั้งแรกของเขาคือการใช้เวลาอยู่ร่วมกับทีมราโยบาเยกาโนและแอร์ราเซเด อัสปัญญ็อล ซึ่งเขาเป็นผู้มีส่วนช่วยในการส่งเสริมให้แก่ทั้งสองทีมในการแข่งขันดิวิชันแรก
ในช่วงฤดูร้อน ค.ศ. 1998 กามาโชเข้ารับทำหน้าที่ให้แก่เรอัลมาดริดชุดใหญ่ แต่ก็ออกจากทีมในช่วงเพียง 22 วันหลังจากนั้นเนื่องด้วยความขัดแย้งกับผู้บริหารของสโมสร
สเปน
กามาโชได้รับช่วงต่อจากคาเบียร์ เคลเมนเต ในการทำหน้าที่เป็นผู้จัดการทีมฟุตบอลทีมชาติในเดือนกันยายน ค.ศ. 2008 หลังจากเป็นฝ่ายแพ้ต่อทีมชาติไซปรัสที่ 2–3 ประตูในฟุตบอลชิงแชมป์แห่งชาติยุโรป 2000 รอบคัดเลือก และทีมสามารถปรับเข้ากับผู้นำคนใหม่ได้อย่างรวดเร็วโดยสามารถเข้าสู่รอบสุดท้าย แต่ก็ได้ตกรอบไปเมื่อได้พบกับแชมป์อย่างทีมชาติฝรั่งเศสในรอบก่อนรองชนะเลิศ
สองปีต่อมา ทีมชาติของกามาโชได้เป็นฝ่ายแพ้ในรอบเดียวกันนี้ต่อทีมชาติเกาหลีใต้ในฟุตบอลโลก 2002 และตามมาซึ่งข้อถกเถียงจากความพ่ายแพ้ เขาได้ประกาศถึงการลาออกของเขาเอง และได้รับการแทนที่โดยอีญากี ซาเอซ
ไบฟีกาและเรอัลมาดริด / โอซาซูนา
หลังจากนั้น กามาโชกลับไปร่วมงานกับสโมสร โดยได้รับการแต่งตั้งจากสปอร์ลิชบัวอีไบฟีกาของประเทศโปรตุเกสเมื่อวันที่ 29 พฤศจิกายน ค.ศ. 2002 เนื่องด้วยการปลดเชซูอัลโด แฟร์เรรา ออกจากสโมสร สองปีต่อมา ทีมของเขาก็ชนะการแข่งพอร์ชุกีสคัพโดยได้พบกับโชเซ มูรีนโย ผู้นำทีมสโมสรฟุตบอลโปร์ตูในช่วงทดเวลาพิเศษ รวมถึงได้อันดับสองในลีก ซึ่งจัดว่าเอาชนะได้ยากในวันที่เขาแสดงผลงาน นอกจากนี้เขายังได้แสดงให้เห็นตัวตนความเป็นมนุษย์ในอีกด้าน เมื่อเขาร่ำไห้รำลึกถึงหลังจากที่มิครอส เฟเฮอร์ ได้เสียชีวิตในสนาม ไม่นานหลังจากการแข่งขันระหว่างไบฟีกากับวีตอรียาดือกีมาไรช์
สำหรับฤดูกาล 2004–05 กามาโชได้กลับไปยังเรอัลมาดริดด้วยข้อตกลงเป็นระยะเวลาสองปี เพื่อเข้ารับหน้าที่แทนการถูกปลดของกาลูซ กายลอซ
ทีมชาติจีน
เมื่อวันที่ 13 สิงหาคม ค.ศ. 2011 กามาโชเข้ารับหน้าที่คุมทีมชาติจีน โดยเซ็นสัญญาข้อตกลงเป็นระยะเวลาสามปีด้วยค่าจ้างรายปีที่ 8 ล้านดอลลาร์สหรัฐ หัวหน้าสมาคมฟุตบอลจีนชื่อเหวยตี๋ได้อธิบายว่าเป็นส่วนหนึ่งของแผนระยะยาวที่จะช่วยให้ฟุตบอลทีมชาติมีความทัดเทียมกับทีมชาติญี่ปุ่นและทีมชาติเกาหลีใต้ โดยเขาได้ตั้งข้อสังเกตว่า "เมื่อเทียบกับเพื่อนบ้านของเราอย่างญี่ปุ่นและเกาหลีใต้ วงการฟุตบอลจีนยังคงตามหลังอยู่ห่างไกล เราจำเป็นต้องทำงานด้วยวิสัยทัศน์ในระยะยาวและเริ่มที่จะกวดขันกับวิธีการปฏิบัติ แฟน ๆ จำนวนมากของเราคาดหวังว่าจีนจะผ่านเข้าสู่ฟุตบอลโลก 2014 รอบชิงชนะเลิศที่ประเทศบราซิล พวกเขากลัวว่าการเปลี่ยนผู้ฝึกสอนในช่วงเวลาสุดท้ายอาจก่อให้เกิดผลร้ายต่อโอกาสในการผ่านเข้ารอบของทีม ผมเข้าใจต่อสิ่งดังกล่าวทั้งหมด ซึ่งเราจะไม่ให้มีการสูญเสียเวลาแต่อย่างใด"
รองประธานศูนย์บริหารฟุตบอลจีนชื่อหยู ฮงเฉิน ยังได้เพิ่มเติมอีกด้วยว่า: "ในรอบคัดเลือกสู่ฟุตบอลโลก 2014 เป็นเพียงหน้าที่ชั่วคราวสำหรับเขา ถึงจะล้มเหลว กามาโชก็จะไม่สูญเสียงาน เมื่อเราเริ่มที่จะหาผู้ฝึกสอนคนใหม่ให้แก่ทีมชาติ เราได้มุ่งเน้นไปยังประเทศในทวีปยุโรปเป็นส่วนใหญ่ เช่น ประเทศเยอรมนี, เนเธอร์แลนด์ และสเปน ประการแรก พวกเขามีแนวความคิดต่อฟุตบอลในระดับสูง และประการที่สอง พวกเขามีระบบการฝึกอบรมเยาวชนอย่างสร้างสรรค์ ซึ่งเราสามารถเรียนรู้จากสิ่งเหล่านี้ได้ เราหวังว่าเขาจะสามารถหารูปแบบที่เหมาะสมแก่เราได้"
อย่างไรก็ตาม ทีมชาติจีนก็ล้มเหลวในการคัดเลือกเข้าสู่ฟุตบอลโลก 2014 หลังจากการได้เพียงอันดับสามของกลุ่มในการคัดเลือกรอบที่สามด้วยการเป็นฝ่ายชนะสามครั้งและแพ้สามครั้ง กามาโชยังมีส่วนเกี่ยวข้องต่อความพ่ายแพ้ของทีมหนุ่มจีนให้แก่ทีมชาติบราซิลที่ 0–8 ประตู ในวันที่ 10 กันยายน ค.ศ. 2012 ของการแข่งขันกระชับมิตร ซึ่งนับเป็นความพ่ายแพ้ครั้งใหญ่หลวงที่สุดของทีมชาติเท่าที่เคยมีมา ทั้งยังส่งผลให้อันดับของทีมลดลงมาอยู่ที่ 109 ของอันดับโลกฟีฟ่า
ในเกมแรกของการแข่งขันเอเชียนคัพ 2015 รอบคัดเลือก กามาโชกับทีมชาติจีนเป็นฝ่ายแพ้ต่อทีมชาติซาอุดีอาระเบียที่ 1–2 ประตู ตามมาด้วยความพ่ายแพ้สุดช็อกเมื่อพบกับทีมชาติไทยในนัดอุ่นเครื่องเมื่อวันที่ 15 มิถุนายน ค.ศ. 2013 ที่ 1–5 ประตู ซึ่งเป็นสาเหตุสำคัญที่ทำให้เขาถูกปลดออกจากตำแหน่ง และได้รับการพิจารณาว่าเป็นผู้ฝึกสอนที่แย่ที่สุดในประวัติศาสตร์ของวงการฟุตบอลจีน
แครี แกรนต์
แครี แกรนต์ 18 มกราคม ค.ศ. 1904 - 29 พฤศจิกายน ค.ศ. 1986 เป็นนักแสดงชาวอังกฤษแต่ไปโด่งดังที่ประเทศอเมริกา มีเอกลักษณ์สำเนียงการพูดแบบ Mid-Atlantic accent มักได้แสดงในบทบาทพระเอกที่มีบุคลิกลักษณะเป็นผู้นำ ฉลาดและมีเสน่ห์ เป็นนักแสดงชายถูกจัดเป็นอันดับที่ 2 ใน AFI's 100 Years Greatest Male Star of All Time โดย American Film Institute
แหล่งข้อมูลอื่น
19041986
อีเซเอ 3
อีเซเอ 3 เป็นรถไฟความเร็วสูงของด็อยท์เชอบาน ประเทศเยอรมนี แบ่งเป็น 2 รุ่น คือรุ่น 403 และรุ่น 406 ซึ่งรู้จักกันในชื่อ อีเซเอ 3 และ อีเซเอ 3เอ็ม ตามลำดับ ผลิตโดยซีเมนส์
โฮโกะ คูวาชิมะ
แหล่งข้อมูลอื่น
1975
ความคลาดเอียง
ความคลาดเอียง (astigmatism) เป็นความคลาดทางทัศนศาสตร์ที่เกิดจากการที่ความยาวโฟกัสของแหล่งกำเนิดแสงนอกแกนเชิงแสงเบี่ยงเบนไปในทิศทางตามแนวเส้นรอบวงและแนวรัศมี
ความคลาดชนิดนี้เป็นหนึ่งใน ความคลาดไซเดิล เช่นเดียวกับ ความคลาดแบบโคมา ความคลาดทรงกลม ความโค้งสนาม และ ความผิดรูป
ความคลาดเอียงและความโค้งสนามมีความสัมพันธ์กันอย่างใกล้ชิด หากระนาบภาพเนื่องจากความโค้งของสนามเป็นผิวที่มีความแตกต่างกันระหว่างภาพในแนวรัศมีและภาพในแนวเส้นรอบวงก็ จะเกิดเป็นความคลาดเอียง
คำว่า astigmatism ในภาษาอังกฤษยังอาจหมายถึง สายตาเอียง ได้ด้วย
ฟลอริดาซิตี
ฟลอริดาซิตี (Florida City) เป็นเมืองในไมแอมี-เดดเคาน์ตี รัฐฟลอริดา สหรัฐอเมริกา แลเป็นเทศบาลที่ตั้งอยู่ใต้ที่สุดในเขตเมืองไมแอมี ฟลอริดาซิตีเป็นชานเมืองของเมืองไมแอมี และเป็นพื้นที่เกษตรที่สำคัญ
ที่ตั้งและอาณาเขต
ฟลอริดาซิตีตั้งอยู่ที่ 25.45133°N, -80.48438°W เมืองฟลอริดาซิตีมีพื้นที่ทั้งหมด 8.3 ตารางกิโลเมตร (3.2 ตารางไมล์)
ไมโครซอฟท์สโตร์
ไมโครซอฟท์สโตร์ (เดิมชื่อ "วินโดวส์สโตร์") เป็นแพลตฟอร์มจัดจำหน่ายระบบดิจิตอลในไมโครซอฟท์ ของระบบปฏิบัติการวินโดวส์ 8 วินโดวส์ 8.1 วินโดวส์ 10 และ วินโดวส์ 11 แพลตฟอร์มยังสามารถใช้งานเพื่อให้รายการสำหรับการใช้งานเดสก์ท็อปรับรองการทำงานบนวินโดวส์ 8 วินโดวส์ 10 และ วินโดว์ 11 แต่ยังเป็นแพลตฟอร์มจำหน่ายหลักรูปแบบใหม่ของแอพเรียกว่า "วินโดวส์สโตร์แอพ" โดยมีทั้งโปรแกรมประยุกต์ฟรีและจ่ายเงินสามารถจำหน่ายผ่านทางวินโดวส์สโตร์ ด้วยแอปพลิเคชันจ่ายหลากหลายในค่าใช้จ่ายจาก 1.49 ดอลล่าร์สหรัฐจนถึง 999.99 ดอลล่าร์สหรัฐ
มิกุมิกุแดนซ์
มิคุมิคุแดนซ์ โปรแกรมทำแอนิเมชัน3d " Higuchi M "ที่ Higuchi นาย Yu จะถูกพัฒนาโดยบุคคลของตัวเองเว็บเว็บไซต์ " VPVP (Vocaloid โครงการวิดีโอโปรโมชั่น) "ในไม่ชดเชยประชาชนที่มีการเปิดเสรีของ3DCG ภาพยนตร์การผลิตเครื่องมือ ชื่อย่อคือ " MMD "
ข้อมูลย่อย
มีหลายสีเครื่องฟังก์ชันที่มี3DCG ซอฟแวร์ในขณะที่คุณดาวน์โหลดซิปไฟล์ความจุของประมาณ 5 MB (ประมาณ 11 แม้หลังจากการใช้งานMBขนาดเล็กมาก) และงานนี้ยังมีแสง มันเสร็จสิ้นแม้จะมีการศึกษาระดับปริญญาที่จะเป็นอิสระของประชาชนมีการเปิดผู้เขียนเป็นHiguchiตัวเองจะโพสต์ข้อความ "วิดีโอเป็นไม่ได้ฉ้อโกงเงิน " แท็กที่แนบมา ส่วนใหญ่เป็นคุณสมบัติดังต่อไปนี้สี่จุดอาจได้กล่าวถึง เหล่านี้ฉบับพิมพ์ครั้งแรกจากการดำเนินการเครื่องพื้นฐานคือฟังก์ชันคือ การเคลื่อนไหวเมื่อมีการสร้างและอีกครั้งเกิดกับเรียลไทม์เลนดาแหวน WAV ไฟล์และการซิงค์ที่คุณสามารถทำงานในขณะที่ AVI ไฟล์พื้นหลัง vsq ไฟล์ริมฝีปากผม ใน 4 vsq ไฟล์คือ VOCALOID ร้องเพลงของข้อมูลไฟล์คือเครื่องสามารถสร้างการเคลื่อนไหวของริมฝีปากโดยอัตโนมัติโดยการอ่านมันฟังก์ชัน
ฟุตบอลในซีเกมส์ 2015 – รายชื่อผู้เล่นทีมชาย
ด้านล่างนี้คือ รายชื่อผู้เล่น ของการแข่งขัน ฟุตบอลในซีเกมส์ 2015 - ทีมชาย, เจ้าภาพโดย สิงคโปร์, จัดขึ้นระหว่างวันที่ 29 พฤษภาคม ถึง 15 มิถุนายน พ.ศ. 2558.
สิงคโปร์
หัวหน้าผู้ฝึกสอน: Aide Iskandar
พม่า
ัหัวหน้าผู้ฝึกสอน: Kyi Linn
กัมพูชา
หัวหน้าผู้ฝึกสอน: 🇰🇷 Lee Tae-hoon
ฟิลิปปินส์
หัวหน้าผู้ฝึกสอน: Marlon Maro
ไทย
หัวหน้าผู้ฝึกสอน: โชคทวี พรหมรัตน์
มาเลเซีย
หัวหน้าผู้ฝึกสอน: Tan Cheng Hoe
เวียดนาม
หัวหน้าผู้ฝึกสอน: 🇯🇵 Toshiya Miura
ลาว
หัวหน้าผู้ฝึกสอน: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 Dave Booth
ติมอร์-เลสเต
หัวหน้าผู้ฝึกสอน: 🇧🇷 Fábio Magrão
ร็อคแมน 11 ฟันเฟืองแห่งโชคชะตา!!
ร็อคแมน 11: ฟันเฟืองแห่งโชคชะตา!! (ロックマン11: 運命の歯車！！) หรือชื่อในเวอร์ชันภาษาอังกฤษ เมกะแมน 11 (Mega Man 11) เป็นวิดีโอเกมแอ็กชัน-แพลตฟอร์มที่เตรียมเปิดตัว ซึ่งได้รับการพัฒนาโดยบริษัทแคปคอม และเป็นภาคที่ 11 ของร็อคแมนซีรีส์หลัก เกมนี้มีกำหนดเปิดตัวในปลายปี ค.ศ. 2018 สำหรับไมโครซอฟท์ วินโดวส์, นินเท็นโดสวิตช์, เพลย์สเตชัน 4 และเอกซ์บอกซ์วัน
มงคลกิตติ์ สุขสินธารานนท์
ประวัติ
มงคลกิตติ์ สุขสินธารานนท์ เดิมชื่อ ธนะ สุขสินธารานนท์ หรือ ธนะ แซ่มุ่ย ที่อำเภอเนินมะปราง จังหวัดพิษณุโลก บุตรชายของนายธนกร ศรีบุญมาก (แซ่ตั้ง) และ นางรัตนวรรณ แซ่สั่ว มีศักดิ์เป็นหลานของ ศ.ดร.เกริกเกียรติ พิพัฒน์เสรีธรรม
การศึกษา
มงคลกิตติ์ สุขสินธารานนท์ จบการศึกษาระดับมัธยมศึกษาตอนต้น โรงเรียนพิษณุโลกพิทยาคม จบการศึกษา ประกาศนียบัตรวิชาชีพ (ปวช.) สาขาเตรียมวิศวกรรมไฟฟ้าและอิเล็กทรอนิกส์ จากสถาบันเทคโนโลยีพระจอมเกล้าพระนครเหนือ วิศวกรรมศาสตรบัณฑิต (วิศวกรรมไฟฟ้ากำลัง) จากมหาวิทยาลัยเทคโนโลยีพระจอมเกล้าพระนครเหนือ รัฐศาสตรมหาบัณฑิต (การเมืองการปกครอง) จากมหาวิทยาลัยธรรมศาสตร์ และ รัฐประศาสนศาสตรดุษฎีบัณฑิตจากมหาวิทยาลัยชินวัตร
บทบาททางการเมือง
มงคลกิตติ์ สุขสินธารานนท์ เข้าสู่สนามการเมืองครั้งแรกในปี พ.ศ. 2550 ด้วยการลงสมัครสมาชิกสภาผู้แทนราษฎร เขตบางซื่อ (เขตเลือกตั้งที่ 11) ในสังกัดพรรคประชาราช แต่ไม่ได้รับเลือกตั้งโดยได้เพียง 1,357 คะแนน ต่อมาในปี พ.ศ. 2562 มงคลกิตติ์ได้ลงสมัครสมาชิกสภาผู้แทนราษฎรแบบบัญชีรายชื่อในนามของพรรคไทยศรีวิไลย์ และได้รับดำรงการเลือกตั้งด้วยคะแนนเสียง 60,354 คะแนน ในฐานะฝ่ายรัฐบาล และได้เปลี่ยนมาเป็นสมาชิกสภาผู้แทนราษฏรฝ่ายค้านในเวลาต่อมา ปัจจุบันมงคลกิตติ์ดำรงตำแหน่งหัวหน้าพรรคไทยศรีวิไลย์และโฆษกกรรมาธิการ  การทหาร สภาผู้แทนราษฏร
กระแสวิพากษ์วิจารณ์
มงคลกิตติ์พานักเรียนและผู้ปกครองกว่า 30 คนเข้ามารายงานตัว และให้สัมภาษณ์สื่อมวลชนเกี่ยวกับความไม่มั่นใจในศักยภาพของครูโรงเรียนบดินทรเดชา จนทำให้มีครูโต้ตอบ และขอให้เลิกยุ่งเกี่ยวกับโรงเรียนอีก พร้อมระบุว่าเขา ไม่มีความเกี่ยวข้องและยังทำให้โรงเรียนเสียชื่อเสียงมาอย่างต่อเนื่อง การปะทะคารมเกิดขึ้นหลายครั้ง ผสมด้วยเสียงโห่ไล่ของครูและนักเรียนที่ทนไม่ได้กับพฤติกรรมที่ไม่เหมาะสม
มงคลกิตติ์ถูกพูดถึงกรณีที่พรรคเพื่อไทยเสนอการตัดงบประมาณกองทัพด้วยถ้อยคำรุนแรงว่า "จะตบปาก" และไล่ให้ไปเป็นทหารที่ 3 จังหวัดชายแดนภาคใต้ ซึ่งชัชชาติ สิทธิพันธุ์ ได้ให้ความเห็นว่า นโยบายตัดงบประมาณของกองทัพ เป็นแนวทางของทุกกระทรวง และคุณหญิงสุดารัตน์ เกยุราพันธฺ์ ได้ให้ความเห็นว่า "ไม่ให้ราคากับคนเหล่านี้ แค่ชื่อยังไม่รู้จัก"
วันที่ 21 พฤษภาคม พ.ศ. 2562 มงคลกิตติ์ขอขมาต่อผู้บริหารมหาวิทยาลัยเทคโนโลยีพระจอมเกล้าพระนครเหนือ กรณีเคยกล่าวล่วงเกิน ก่อนหน้านี้ศิษย์เก่าและศิษย์ปัจจุบันพระจอมเกล้าพระนครเหนือ ได้เตรียมล่ารายชื่อถอดถอนมงคลกิตติ์ออกจากการเป็นสมาชิกสภาผู้แทนราษฎร
ต่อมา มงคลกิตติ์ ได้ให้สัมภาษณ์กับผู้สื่อข่าวและแสดงความเห็นต่อกรณีของ พรรณิการ์ วานิช อดีตสมาชิกสภาผู้แทนราษฎร พรรคอนาคตใหม่ และ ปารีณา ไกรคุปต์ สมาชิกสภาผู้แทนราษฎร จังหวัดราชบุรี พรรคพลังประชารัฐ  ซึ่งเป็นกระแสวิพากษ์วิจารณ์ในเวลาต่อมา โดยมงคลกิตติ์ได้กล่าวว่า
"ในฐานะเด็กผู้ชายคนหนึ่ง ไม่ใช่ผู้แทนราษฎร ไม่เช่นนั้นอาจจะโดนสอบเรื่องจริยธรรม สมัยเป็นเด็กก็ชอบดูผู้หญิงสวย ๆ ตบกันก็จะยืนดู   แต่จะไม่ห้าม เพราะรู้สึกสนุกดี"ถ้าให้เปรียบเทียบกัน ผมว่าคุณปารีณาสวยกว่าเยอะ ขนาดอายุ 40 กว่า มีลูกหนึ่ง ยังดูแลตัวเองดีขนาดนี้ ในขณะที่คุณพรรณิการ์ อายุน้อยกว่า ยังดูดีสู้ไม่ได้เลย อาจจะสดกว่า แต่คุณปารีณาสวยกว่าแน่นอน เอาจริง ๆ ผมอยากจะเห็นเขาตบกันในสภาฯ แล้วจะไม่ห้าม เพราะถ้าเราไปห้าม ทั้งสองฝ่ายอารมณ์ยังไม่สุด ให้เขาตบกันให้เรียบร้อย ถ้าเหนื่อยเขาก็หยุดเอง สุดท้ายเขาอาจจะมารักกันก็ได้"
วันที่ 15 ธันวาคม พ.ศ. 2564 มงคลกิตติ์ได้ลาประชุมสภาผู้แทนราษฏรและเชิญชวนนักเรียนช่าง ไปดูภาพยนตร์เรื่อง 4 KINGS อาชีวะ ยุค 90 ที่โรงภาพยนตร์เอสพลานาด สาขาแคราย ฟรีจำนวน 100 ที่นั่ง โดยมีเงื่อนไขว่าต้องใส่เสื้อช๊อป กางเกงยีนส์  และรองเท้าคอนเวิร์ส ในการเข้าชมภาพยนตร์เรื่องดังกล่าว
โดยมงคลกิตตฺ์ได้ชี้แจงเหตุผลในการลาการประชุมสภาผู้แทนราษฎรว่าเป็น "ภารกิจกับประชาชน พานักศึกษาไปดูหนัง 4 kings เวลา 14.00-19.00 น." พร้อมทั้งได้ระบุข้อความผ่านเฟสบุ๊คส่วนตัวว่า "ผมทำตามระเบียบสภาแล้วนะครับ พี่ศรีสุวรรณ กับสิระ หลักสี่ อย่าไปร้องผมผิดจริยธรรมอีกนะครับ ว่างมาดูด้วยกัน แต่อย่าลืมใส่ช๊อปมานะ กติกา ปล:ผมมันเด็กช่าง มีลิมิตความอดทน”
เมื่อช่วงกุมภาพันธ์ 2565 ดาราสาว แตงโม - ภัทรธิดา พัชรวีระพงษ์ พลัดตกน้ำที่เจ้าพระยาบริเวณสะพานพระราม 7 มงคลกิตต์ได้เข้ามามีส่วนโดยยื่นหลักฐานทางคดีแก่เจ้าหน้าที่ แต่สังคมก็มีข้อกังขาว่าเป็นหลักฐานที่ไม่มีน้ำหนักและเพียงด้านเดียวเท่านั้น อาทิ การพบคลิปวิดิโอที่บ่งชี้ว่าดาราสาวกำลังตะเกียกตะกายในน่านน้ำ แต่มีพยานบุคคลคือนายวินิต ตรีปัญญาที่เป็นคนหาปลายืนกรานว่าคือขอนไม้ ภายหลังมงคลกิตต์ได้ขอโทษนายวินิตและทั้งคู่ถอนคดีหมิ่นประมาทแล้ว รวมไปถึงกรณีผ้าคลุมเอวสีขาวของดาราสาวในวันเกิดเหตุ โดยอ้างว่าอยู่กับบังแจ็ค โดยมีบุคคลนำมามอบให้ที่สหรัฐฯ ภายหลัง กรรชัย กำเนิดพลอย พิธีกรชื่อดังเผยในรายการเที่ยงวันทันเหตุการณ์ว่าได้รับสายจากเลขารัฐมนตรีว่าการกระทรวงยุติธรรมในรายการระบุว่าตัวเชือกคลุมดังกล่าวยังอยู่กับร่างดาราสาว
ความคลาดแบบโคมา
ความคลาดแบบโคมา (comatic aberration) คือความคลาดทางทัศนศาสตร์ที่เกิดจากการที่แสงที่ปล่อยออกมาจากจุดหนึ่งนอกแกนเชิงแสงไม่บรรจบกันที่จุดหนึ่งบนระนาบภาพ
ความคลาดชนิดนี้เป็นหนึ่งในความคลาดไซเดิล เช่นเดียวกับ ความคลาดทรงกลม ความคลาดเอียง เอียง ความโค้งสนาม และ ความผิดรูป
คำว่า coma เป็นคำภาษากรีกที่แปลว่า เส้นผม เนื่องจากเมื่อถ่ายภาพฉากกลางคืนที่มีแหล่งกำเนิดแสงเป็นจุดกระจัดกระจาย ภาพจะเบลอโดยมีรอยที่ด้านหนึ่งถูกลากเป็นเส้นเหมือนเส้นผม หรือ ดาวหาง จึงเป็นที่มาของชื่อ นอกจากนี้ยังทำให้ภาพหลุดโฟกัสผิดธรรมชาติอีกด้วย
ทางแก้ไข
ความคลาดแบบโคมาจะถูกกำจัดอย่างสมบูรณ์เมื่อสามารถเติมเต็มเงื่อนไขไซน์ได้ โดยอาจทำได้โดยเพิ่มค่าเอฟ โดยที่ค่า ƒ6 ขึ้นไปความคลาดแบบโคมาอาจลดลงจนแทบจะละเลยไปได้
หมายเหตุ
<references group="หมายเหตุ">
รายชื่อตัวละครในมายลิตเติ้ลโพนี่ มิตรภาพอันแสนวิเศษ
มายลิตเติ้ลโพนี่ มิตรภาพอันแสนวิเศษ (My Little Pony: Friendship Is Magic) เป็นการ์ตูนที่มีฐานจากกลุ่มของเล่นที่ผลิตโดยผู้ผลิตของเล่นสัญชาติอเมริกันและแฮสโบร โดยตัวละครและฉากถูกออกแบบโดยลอว์เรน ฟอสต์ ที่สร้างความลึกของตัวละครมากกว่า "ความเป็นผู้หญิง" ในซีรีส์รุ่นที่แล้ว ซีรีส์นี้เปิดตัวในวันที่ 10 ตุลาคม ค.ศ.2010 ในสหรัฐบนช่องฮับส์เน็ตเวิร์ค (Hub Network) ซึ่งถูกเปลี่ยนเป็นช่องดิสคัฟเวอรี แฟมิลี (Discovery Family) ในวันที่ 13 ตุลาคม ค.ศ.2014.
ทุก ๆ ซีซันของตอนหนึ่ง ได้เจาะลึกไปที่ตัวละครหนึ่งและตัวละครที่ถูกคัดเลือก ซึ่งรวมไปถึง "คิวตีมาร์กครูเซเดอร์ส", เหล่าเจ้าหญิงอัลลิคอร์น, วายร้ายที่กลับใจ เช่น ดิสคอร์ด, สตาร์ไลท์ กลิมเมอร์ ฯลฯ และในซีซันแปด ผู้นำที่เป็นพันธมิตรกับเอเควสเทรียได้ส่งตัวแทนห้าตัวจากอาณาจักรของตนไปศึกษากับทไวไลท์ โดยมีตัวละครย่อยประมาณ 200 ตัวที่เป็น "โพนีฉากหลัง" (background ponies)
เมนซิก
"เมนซิก" (Mane Six) เป็นกลุ่มของม้าทั้งหกตัว ที่เป็นเพื่อนกัน และนำ "ธาตุแห่งความปรองดอง" ไปใช้ เพื่อทำลายภัยอันตรายที่กำลังทำลายอีเควสเทรีย. ส่วนสไปค์ เป็นตัวละครที่อยู่ช่วยเมนซิก
ม้าแต่ละตัวถูกออกแบบให้มีมุมมองทางมิตรภาพที่แตกต่างกัน ได้แก่—ความซื่อสัตย์ (แอปเปิลแจ็ก), ความเมตตา (ฟลัทเตอร์ชาย), เสียงหัวเราะ (พิงกีพาย), ความเอื้ออาทร (แรริตี) และความจงรักภักดี (เรนโบว์แดช)—ซึ่งอยู่ด้วยกันเพื่อสร้างธาตุที่หกคือ "เวทมนตร์" (ทไวไลท์ สปาร์เคิล).
เจ้าหญิงทไวไลท์ สปาร์เคิล
เจ้าหญิงทไวไลท์ สปาร์เคิล (Princess Twilight Sparkle) เป็นตัวเอกของซีรีส์ เธอเป็นยูนิคอร์นในสามซีซันแรก และเป็นยูนิคอร์นมีปีกที่เรียกว่า "อัลลิคอร์น" ในช่วงหลังซีซันสามเป็นต้นมา เธอเป็นม้าที่ฉลาดที่สุดในบรรดาเมนซิก
สไปค์
สไปค์ (Spike) เป็นมังกรวัยทารกสีม่วงที่มีกระดูกสันหลังสีเขียว เขาเป็นเด็กกำพร้าตอนอยู่ในไข่ และฟักโดยทไวไลท์ในวัยเด็กในช่วงสอบเข้า เขาจึงมีเธอเป็นทั้งพี่สาวบุญธรรมและ/หรือแม่ ; เขารับบทเป็น "ผู้ช่วยอันดับหนึ่ง" ของทไวไลท์ เขาได้ปีกในซีซันแปด
แอปเปิลแจ็ก
แอปเปิลแจ็ก (Applejack) เป็นม้าสีส้ม มีแผงขนสีน้ำตาล เธอถูกออกแบบเป็น "สาวชาวไร่" (farm gal) ที่ใส่หมวกคาวบอย, ใช้บ่วงบาศ และพูดภาษาอังกฤษสำเนียงใต้ เธอทำงานเป็นชาวไร่แอปเปิลที่สวนสวีทแอปเปิลเอเคอร์ส (Sweet Apple Acres) ในโพนีวิลล์ (Ponyville) โดยใช้ความแข็งแรงของเธอเตะต้นไม้ให้แอปเปิลตกลงข้างล่าง. เธออาศัยอยู่กับย่าของเธอ แกรนนีสมิธ (Granny Smith), พี่ชายของเธอ บิกแมคอินทัช (Big McIntosh), น้องสาวของเธอ แอปเปิลบลูม (Apple Bloom) และสุนัขพันธ์คอลลี วิโนนา (Winona). รายงานจากฟอสต์ พ่อแม่ของเธอ – ไบรท์ แมค (Bright Mac; ให้เสียงโดย บิล นิวตัน) กับเพียร์ บัตเตอร์ (Pear Butter; ให้เสียงโดย เฟลิเซีย เดย์) นั้นตายไปแล้ว เธอเป็นม้าที่ซื่อสัตย์, ไว้ใจได้ และเป็นม้าที่ "ติดดินที่สุด" ในบรรดาเมนซิก
เรนโบว์แดช
เรนโบว์แดช (Rainbow Dash) เป็นเพกาซัสสีน้ำเงินมีแผงเป็นสีรุ้ง มีเป้าหมายที่จะเข้าร่วมกับกลุ่มวอนเดอร์โบลต์ (Wonderbolts) แล้วมีหน้าที่จัดการกับสภาพอากาศรอบๆ โพนีวิลล์ มีสัตว์เลี้ยงที่เป็นเต่าบกชื่อว่าแท็งค์ (Tank) และอาศัยอยู่ในคอนโดมิเนียมบนก้อนเมฆที่เรียกว่าคลาวโดมิเนียม (Cloudominium)
พิงกีพาย
พิงกีพาย (Pinkie Pie; ชื่อเต็ม พิงกามินา ไดแอน พาย (Pinkamena Diane Pie)) เป็นม้าสีชมพู ตั้งชื่อตามม้าในรุ่นแรก เธอเป็นผู้บริหารปาร์ตีที่ชูการ์คิวบ์คอร์เนอร์ (Sugarcube Corner) ร้านขนมปัง และร้านขายลูกกวาด เธอมีสัตว์เลี้ยงเป็นจระเข้ตีนเป็ดที่ไร้ฟันชื่อว่า กัมมี (Gummy) เธอเป็นต้นแบบของมุกตลกในซีรีส์นี้ และมุกที่ "แปลกแหวกแนว" มักจะมาจากเธอ (มุกตลกต่างๆ เช่นแหกกำแพงที่สี่ (breaking the fourth wall) และ "มักปรากฏโดยบังเอิญในที่ที่คาดไม่ถึง",
แรรีตี
แรรีตีเป็นยูนิคอร์นสีขาวที่มีแผงขนสีม่วง เธอเป็นทั้งแฟชันนิสตาและ ผู้ประกอบการที่พูดภาษาอังกฤษสำเนียงแอตแลนติกกลาง เธอมีสัตว์เลี้ยงเป็นแมวเปอร์เซียชื่อว่า โอปอลเซนส์ (Opalescence) โดยมันมักถูกเรียกสั้นๆ ว่าโอปอล (Opal) ฟอสต์กล่าวว่าออดรีย์ เฮปเบิร์นเป็นแรงบันดาลใจในการสร้างตัวละครนี้
ฟลัตเตอร์ชาย
ฟลัตเตอร์ชาย (Fluttershy) เป็นเพกาซัสสีเหลือง มีแผงขนสีชมพู เธอมีความสัมพันธ์ที่เป็นเอกลักษณ์กับสัตว์ต่างๆ. เธออาศํยอยู่ในกระท่อมกลางทุ่งหญ้าอันเงียบสงบในโพนีวิลล์ ซึ่งเป็นที่ที่เธอดูแลสัตว์ป่า เช่น สัตว์เลี้ยงของเธอที่เป็นกระต่ายที่มีชื่อว่า แอนเจิล บันนี (Angel Bunny)
เจ้าหญิงเซเลสเทีย
เจ้าหญิงเซเลสเทีย (Princess Celestia) เป็นอัลลิคอร์นสีขาวที่มีแผงขนกับหางหลากสีที่เคลื่อนไหว และเป็นผู้ปกครองอีเควสเทรีย เธอเป็นกษัตริย์ที่ปกครองอีเควสเทรียยาวนานที่สุด โดยเธอปกครองไป 1,000 ปีเพราะอัลลิคอร์นมักแก่ช้า เธอมีหน้าที่ทั้งนำดวงอาทิตย์ขึ้นในตอนเช้าและลงในตอนเย็น และเป็นที่ปรึกษาของทไวไลท์ สปาร์เคิล โดยฟอสต์ตั้งใจให้ตำแหน่งเธอเป็นราชินี แต่ต้องเปลี่ยนเป็นเจ้าหญิง เพราะทางแฮสโบรคิดไว้ว่า "เด็กหญิงส่วนใหญ่คิดว่าราชินีมักชั่วร้าย [...] และเจ้าหญิงมักใจดี"
เจ้าหญิงลูนา
เจ้าหญิงลูนา (Princess Luna) เป็นอัลลิคอร์นสีน้ำเงินเช้ม ซึ่งเป็นน้องสาวของเจ้าหญิงเซเลสเทีย ตัวละครถูกออกแบบและผลิตโดยLynne Naylor. เธอเป็นผู้ร่วมปกครองกับเซเลสเทีย โดยเธอใช้เวทมนตร์ของเธอควบคุมดวงจันทร์ และทำหน้าที่ในเวลากลางคืน.ตอนแรกเธอกลายเป็นไนท์แมร์มูน (Nightmare Moon) เพราะเธออิจฉาพี่สาวของเธอ จนถูกเนรเทศไปที่ดวงจันทร์โดยเซเลสเทีย เธอกลับมาอีกครั้งหลังถูกเนรเทศไป 1,000 ปี เพื่อทำให้โลกเป็นกลางคืนตลอดกาล แต่ถูกพวกเมนซิกปราบลง
เจ้าหญิงเคแดนซ์, ไชนิงอาร์เมอร์ และเฟลอรีฮาร์ท
เจ้าหญิงเคแดนซ์ (Princess Cadance; ชื่อเต็ม: มี อะมอเร คาเดนซา (Mi Amore Cadenza)) กับเจ้าชายไชนิงอาร์เมอร์ (Prince Shining Armor) เป็นพี่สะใภ้กับพี่ชายของทไวไลท์ สปาร์เคิล. เคแดนซ์เป็นหลานสาวที่เจ้าหญิงเซเลสเทียทรงรับเลี้ยง และเป็นพี่เลี้ยงเด็กของทไวไลท์ในวัยเด็ก ตอนแรกเธอเป็นเพกาซัส เธอแต่งงานกับไชนิงอาร์เมอร์ หัวหน้ายามหลวงแห่งแคนเทอร์ลอต (Canterlot's royal guard) ในตอนต้นของซีซันที่สาม เซเลสเทียให้เธอกับไชนิงอาร์เมอร์ปกครองคริสทัลเอมไพร์ (Crystal Empire) ซึ่งเป็นที่ที่เหล่าคริสทัลโพนี (Crystal Ponies) อาศัยอยู่ ในตอนต้นซีซันหก เธอมีลูกอัลลิคอร์นชื่อว่า เฟลอร์รี ฮาร์ท (Flurry Heart) ทั้งเซเลสเทียกับลูนากล่าวว่า "การถือกำเนิดอัลลิคอร์น เป็นสิ่งที่ไม่เคยมีในเอเควสเทรียมาก่อน"
คิวตีมาร์กครูเซเดอร์ส
คิวตีมาร์กครูเซเดอร์ส (Cutie Mark Crusaders) เป็นกลุ่มของม้าน้อยทั้งสามตัวที่ร่วมมือกันตามหา "คิวตีมาร์ก" (cutie marks) โดยทำได้สำเร็จในตอน "Crusaders of the Lost Mark"
ดิสคอร์ด
ดิสคอร์ด (Discord) เป็นวิญญาณแห่งความโกลาหลและความแตกแยกที่ปรากฏตัวครั้งแรกในตอน "เดอะรีเทิร์นออฟฮาร์โมนี" (The Return of Harmony) เขาเป็นa "ดราโคนิควุส" (draconequus; จากภาษาลาตินแปลว่า "มังกร" กับ "ม้า") ซึ่งเป็นสิ่งมีชีวิตที่ผสมกันระหว่างหัวม้า กับสัตว์ชนิดต่างๆ. ในอดีต เซเลสเทียกับลูนาทรงลงโทษเขาโดยการถูกสาปเป็นรูปปั้นหิน และในซีซันสองเขาถูกปลดปล่อยแล้วโดนพวกเมนซิกสาปกลายเป็นรูปปั้นหินอีกครั้ง จนถึงซีซันสามตอนต้น เขาถูกปลดปล่อยอีกครั้งโดยเซเลสเทีย โดยพระองค์ทรงตระหนักว่าเขาควรที่จะเป็นคนดีอีกครั้ง ซึ่งต่อมามันได้ผล
บิกแมคอินทัช
บิกแมคอินทัช (Big McIntosh; มักเรียกกันว่า บิกแมค (Big Mac)) เป็นม้าตัวใหญ่ที่เป็นพี่ชายของแอปเปิลแจ็คและแอปเปิลบลูม เขาเป็นม้าที่ไม่ค่อยพูดมากและมักตอบว่า "ใช่" (eeyup) และ "ไม่" (nope)
สตาร์ไลท์ กลิมเมอร์
สตาร์ไลท์ กลิมเมอร์ (Starlight Glimmer) เป็นยูนิคอร์นที่ปรากฏตัวครั้งแรกในตอน "เดอะคิวตีแมป" (The Cutie Map). ในตอนนั้นเธอต้องการสร้าง "สังคมที่เท่าเทียมกันโดยสมบูรณ์" โดยการลบคิวตีมาร์ก เพราะเธอคิดว่ามันจะนำพามาซึ่งความแตกแยกระหว่างเพื่อน. และปรากฏตัวอีกครั้งในตอน "เดอะคิวตีรี-มาร์ก" (The Cutie Re-Mark) เพื่อแก้แค้นให้กับเมนซิกโดยการย้อนเวลาไปหาอดีต และขัดขวางไม่ให้มิตรภาพเกิดขึ้นโดยการหยุดเรนโบว์แดชไม่ให้ทำท่าโซนิค เรนบูมได้ หลังจากที่เธอได้รู้ถึงผลอันน่าหวาดกลัวที่จะส่งผลถึงปัจจุบัน สตาร์ไลท์จึงยอมเปลี่ยนวิถีชีวิตและเริ่มคบเพื่อน ในซีซันหก เธอกลายเป็นลูกศิษย์ของทไวไลท์ สปาร์เคิล และในซีซันแปด เอธกลายเป็นผู้ให้คำปรึกษาในโรงเรียนแห่งมิตรภาพ. มิลเลอร์กล่าวว่า รูปแบบของสตาร์ไลท์นั้นถูกเลือกให้เป็น "ตัวละครก่อนทไวไลท์" (proto-Twilight character) ในตอนแรก เธอมีชื่อว่า "ออโรรา กลิมเมอร์" (Aurora Glimmer) ซึ่งเธอถูกเปลี่ยนชื่อเพราะเป็นชื่อที่สงวนลิขสิทธิ์ของบริษัทวอลต์ดิสนีย์ในชื่อตัวละคร "ออโรรา".
ยังซิก
"ยังซิก" (Young Six ) เป็นกลุ่มของสิ่งมีชีวิตหกตัวที่เข้าเรียนในโรงเรียนแห่งมิตรภาพ (School of Friendship) ที่ดำเนินการโดยเมนซิก:
คณะ ซี. เอ็ม. เอ.
ประวัติ
คณะ ซี. เอ็ม. เอ. ก่อตั้งในปี ค.ศ.1884 โดย ดร. อัลเบิร์ต เบนจามิน ซิมป์สัน (Albert B. Simpson) ศาสนาจารย์ประจำคริสตจักรเพรสไบทีเรียนในแคนาดา เพื่อทำการประกาศข่าวดีไปทั่วโลก คณะนี้เกิดจากการที่ซิมป์สันได้พบผู้ลี้ภัยในนครนิวยอร์ก จึงเป็นเหตุให้ซิมป์สันได้คิดว่ายังมีประชากรอีกเป็นจำนวนมากในแถบทวีปอื่น ๆ ที่ไม่มีโอกาสได้ยินเรื่องของพระเยซู เขาเชื่อว่าหากคริสเตียนประกาศเรื่องพระเยซูไปทุกชนชาติทั่วโลกเร็วแค่ไหน พระเยซูจะเสด็จกลับมาเร็วแค่นั้น ความเชื่อในเรื่องนี้เป็นจุดกำเนิดของ คณะ ซี. เอ็ม. เอ. ซิมป์สันมุ่งหมายที่จะประกาศเรื่องพระเยซูคริสต์ และสร้างคริสตจักรไปทั่วโลกสำหรับทุกชนชั้น ในปี ค.ศ. 1974 คณะ ซี. เอ็ม. เอ. ได้สถาปนาเป็นคณะนิกายในศาสนาคริสต์อย่างเป็นทางการ ต่อมาในปี ค.ศ. 1998 คณะ ซี. เอ็ม. เอ. ได้ก่อตั้งโรงเรียนมัธยม 2 แห่ง ระดับวิทยาลัย 4 แห่งในสหรัฐอเมริกา และสถาบันด้านเทววิทยาศาสนาคริสต์อีกหนึ่งแห่งในประเทศฟิลิปปินส์
งานผู้ลี้ภัย
คณะ ซี. เอ็ม. เอ. ช่วยเหลือและทำการประกาศข่าวดีเกี่ยวกับพระเยซูคริสต์แก่ผู้ลี้ภัยประเทศต่าง ๆ ได้แก่ ค่ายผู้อพยพในประเทศไทยในยุคของเขมรแดง ผู้ลี้ภัยพรรคคอมมิวนิสต์แห่งประเทศจีนในฮ่องกง ผู้ลี้ภัยในเลบานอน เด็กขาดอาหารในทวีปแอฟริกา เป็นต้น
สัญลักษณ์
คณะ ซี. เอ็ม. เอ. ได้ออกแบบสัญลักษณ์เป็นรูปกางเขน ถ้วยยา ขันชำระ และมงกุฎ เพื่อสะท้อนถึงความเชื่อและหลักคำสอนของคณะ ซี. เอ็ม. เอ. ว่าแกนหลักคำสอนของศาสนาคริสต์มี 4 ด้าน คือ พระเยซูทรงเป็นทั้งพระผู้ช่วยให้รอด เป็นผู้ชำระให้บริสุทธิ์  เป็นแพทย์ และเป็นกษัตริย์ผู้จะเสด็จกลับมา คณะ ซี. เอ็ม. เอ. เรียกคุณลักษณะเหล่านี้ว่า พระกิตติคุณ 4 ด้าน
ขอบเขตงานของคณะ ซี. เอ็ม. เอ. ในปัจจุบัน
ปัจจุบันนี้ คณะ ซี. เอ็ม. เอ. มีงานการประกาศและก่อตั้งคริสตจักรอยู่ในหลายที่ ได้แก่ แอฟริกา เอเชีย/แปซิฟิก ยุโรป ตะวันออกกลาง ลาตินอเมริกา จากฐานข้อมูลสถิติของ Association of Religion Data Archives แสดงตัวเลขการเติบโตของจำนวนคริสตจักรและสมาชิกดังปรากฏในตารางข้างล่างนี้ (ตัวเลขประมาณการ)
นับตั้งแต่ปี ค.ศ. 2003 เป็นต้นมา คณะ ซี. เอ็ม. เอ. มีโครงการ Envision ที่ส่งเยาวชนและฆราวาสกว่า 1,000 คนทุก ๆ ปี เดินทางไป 40 ประเทศ  ประเทศที่คณะ ซี. เอ็ม. เอ. ให้ความสำคัญเป็นลำดับต้น ๆ เพื่องานประกาศเรื่องพระเยซูคริสตเป็นพิเศษมีจำนวน 11 ประเทศ เช่น กรุงไทเป-ประเทศไต้หวัน,  กรุงพนมเปญ-ประเทศกัมพูชา,  กรุงเอนเซนาดา-ประเทศเม๊กซิโก,  กรุงซาน ซัลวาดอร์-ประเทศ เอล ซัลวาดอร์,  กรุงกาบอน-ประเทศอาฟริกา,  กรุงปารีส-ประเทศฝรั่งเศส,  รัฐฟิลาเดลเฟียและชิคาโก-ประเทศสหรัฐอเมริกา  เป็นต้น
งานของ คณะ ซี. เอ็ม. เอ. ในประเทศไทย
คณะ ซี. เอ็ม. เอ. ได้เริ่มทำงานในประเทศไทยตั้งแต่ปี ค.ศ. 1929 ซึ่งใช้ชื่อเป็นภาษาไทยว่า "สยามมิชชั่น" ในเวลานั้นคณะ ซี. เอ็ม. เอ. ได้ส่งมิชชันนารี 6 คนและพวกเขาได้เริ่มประกาศเรื่องพระเยซูคริสต์แก่ชาวบ้าน โดยการล่องแพไม้ไผ่ไปตามลำคลองของหมู่บ้านต่าง ๆ ในปี ค.ศ. 1950 พวกเขาได้เยียวยารักษาคนไทยที่เป็นโรคเรื้อนนับพันคน และได้ก่อตั้งโรงเรียนเพื่อสอนพระคัมภีร์ให้แก่เด็กโรคเรื้อน ซึ่งเป็นหลักสูตร 4 ปี จากจำนวนมิชชันนารี 6 คน  พวกเขาได้ก่อตั้งคริสตจักรในประเทศไทยกว่า 110 แห่ง และมีสมาชิกกว่า 7,000 คนในช่วง 20 ปีแรก  เมื่อปี 2001 คณะ ซี. เอ็ม. เอ. ประเทศไทย หรือสยามมิชชั่นในประเทศไทยก่อตั้งกลุ่มช่วยเหลือคู่แต่งงานภายใต้ชื่อ แอลมา (ALMA) โครงการนี้มีเป้าหมายช่วยคู่แต่งงานไม่ต้องหย่าร้างและนำไปสู่การนับถือพระเยซูคริสต์
โอเกอร์
โอเกอร์ (ogre (เพศชาย) หรือ ogress (เพศหญิง)) เป็นสัตว์ประหลาดรูปร่างอย่างมนุษย์ มีรูปลักษณ์น่าเกลียดน่ากลัว มีอุปนิสัยดุร้ายและอำมหิต และมีสัณฐานมหึมา ปรากฏในเทพปกรณัม คติชน และบันเทิงคดี โดยเฉพาะในเทพนิยาย และวรรณคดีคลาสสิก ซึ่งนิยมพรรณนาว่า โอเกอร์กินคนเป็นอาหาร ส่วนในศิลปะ มักสาธยายว่าโอเกอร์มีศีรษะใหญ่โต มีหนวดเคราและผมเผ้ารุงรัง มีร่างกายอันกำยำ และมีทีท่าตะกละตะกลามเสมอ
คำว่า "โอเกอร์" ในภาษาอังกฤษ ใช้อุปมาถึงบุคคลที่แสวงหาประโยชน์ กระทำทารุณ หรือกินเลือดเนื้อเหยื่อของตน
ริค วชิรปิลันธิ์
วชิรปิลันธิ์ โชคเจริญรัตน์ หรือเป็นที่รู้จักในชื่อ ริค วชิรปิลันธิ์ หรือ วชิรปิลันธิ์ เจ.อิศวเรศ์ เป็นนักร้องหญิงที่มีผลงานการร้องและแต่งเพลง ในแนวดนตรีที่เป็นเอกลักษณ์เฉพาะของตัวเอง ซึ่งได้รับอิทธิพลมาจากความเชื่อทางศาสนาที่นับถืออยู่ มีเสียงเครื่องดนตรีอินเดียอยู่ทั่วไป ที่เห็นได้ชัดคือเครื่องเคาะ และซีต้าร์ ปะปนกับเครื่องดนตรีไทย เครื่องดนตรีสมัยใหม่ ทั้งกีต้าร์ไฟฟ้า เปียโน ไปจนถึงเสียงสังเคราะห์ ภาพโดยรวมเป็น World music ที่นำ Rock, Blues, Trance และแม้แต่วิธีการอ่านทำนองร้อยแก้วแบบไทยเดิมเข้ามาผสมได้อย่างลงตัว เนื้อหามักจะกล่าวถึงวัฏฏะสงสาร การเกิด การตาย การเสพสังวาส และการบูชาเทพต่าง ๆ ในคติฮินดู ไปจนถึงพระศรีศากยมุณีของคติพุทธ เขียนเพลงโดยใช้ชื่อแฝงสามชื่อ คือ "วชิรปิลันธิ์", "จันกาลี" และ "ธุมา" แทนบุคลิกภาพแห่งการ สร้างสรรค์ ทำลาย และ เศร้าสร้อย ของตนตามลำดับ
โอเกอร์
โอเกอร์ได้ปรากฏเป็นครั้งแรกในวัฒนธรรมร่วมสมัย ด้วยการเป็นตัวละครในวรรณกรรมเรื่อง Histoires ou contes du temps passé ในปี ค.ศ. 1697 ของชาร์ล แปโร นักเขียนชาวฝรั่งเศส จากนั้นได้มีการอ้างอิงถึงในหลายสื่อ เช่น ภาพยนตร์การ์ตูน, ภาพยนตร์ต่าง ๆ เช่น Shrek ซึ่งโอเกอร์ได้กลายเป็นตัวละครเอกและเปลี่ยนภาพลักษณ์ไปเป็นยักษ์ที่ใจดี
ปัจจุบัน นักวิชาการเชื่อว่าความเชื่อเรื่องโอเกอร์อาจเกี่ยวพันกับมนุษย์นีแอนเดอร์ธัลล์ ซึ่งเป็นมนุษย์ยุคก่อนประวัติศาสตร์ที่มีรูปร่างใหญ่โต ที่เคยอาศัยอยู่ในทวีปยุโรปและเอเชียตะวันตกเมื่อกว่า 40,000 ปีก่อน โดยเชื่อว่าโอเกอร์เป็นสิ่งที่หลงเหลือจากความทรงจำเมื่อทั้งมนุษย์นีแอนเดอร์ธัลล์และมนุษย์โครมันยองอพยพครั้งใหญ่ไปยังยุโรปเหนือ และเชื่อว่ามีวัฒนธรรมบางอย่าสงที่เชื่อมโยงกับโอเกอร์ คือ ลัทธิบูชาบรรพบุรุษ ที่แพร่กระจายทั่วไปในภูมิภาคสแกนดิเนเวียก่อนที่ศาสนาคริสต์จะเผยแพร่เข้ามา ซึ่งจะกระทำกันในป่า ด้วยการตั้งแท่นบูชาข้างหลุมศพ มีความเชื่อกันว่า วิญญาณบรรพบุรุษจะทำหน้าที่ปกป้องลูกหลานและบ้านเรือน แต่จะไม่พอใจอย่างมากหากมีเด็ก ๆ เข้ามาเล่นใกล้ ๆ หลุมศพ จึุงมีการแต่งเรื่องโอเกอร์ขึ้นมาให้เด็กกลัว
ริค วชิรปิลันธิ์
ประวัติ
ริค วชิรปิลันธิ์ เธอเคยศึกษาโรงเรียนนารีวิทยา โรงเรียนประจำในจังหวัดราชบุรี ส่วนตัวเธอนับถือศาสนาพุทธนิกายวัชรยาน ทั้งนี้เธอกล่าวว่าเธอเพียงแค่เชื่อในพลังของเทพสตรี เธอมีบุตรเพียงคนเดียว ชื่อ รัศมิลักษณ์ อิศวเรศ์ (ชื่อเล่น เลลิณ) ปัจจุบันพอใจกับสถานะเพียงลำพังของตนเอง
ริคเข้าสู่วงการจากการเข้าประกวดเป๊ปซี่มิวสิคอะวอร์ด เมื่อปี พ.ศ. 2536 กับวงดนตรีชื่อ Mad Hot โดยร้องนำในแนวเดธเมตัล เป็นที่สะดุดตาของกมล สุโกศล แคลปป์ ซึ่งชักชวนให้มาเข้าสังกัดเบเกอรี่มิวสิกในปี พ.ศ. 2538
หลังจากหมดสัญญากับเบเกอรี ริคย้ายมาสังกัดหัวลำโพงริดดิม ได้ร่วมงานกับ นรเศรษฐ์ หมัดคง ในอัลบั้ม "สุนทราภรณ์อีเคลกติก" ซึ่งนำเพลงของสุนทราภรณ์มาเรียบเรียงใหม่แบบร่วมสมัย ร้องเพลง "ทะเยอทะยาน"  ของ Day Tripper  ทำเพลงประกอบโฆษณา และเพลงประกอบภาพยนตร์ "บุปผาราตรี" และ "วิญญาณโลกคนตาย" มีงานแสดงสดชื่อ "เหนืออาณาจักรแห่งสายเสียง" ในปี พ.ศ. 2549
ผลงาน
Single
Single จากชุด ปฐม
Single จากชุด ราสมาลัย Chapter 1
เพลงประกอบหนังสือ รวมเรื่องสั้น : Erotica เสียงครางของวีนัส
ผลงานอื่นๆ
หนังสือรวมเรื่องสั้นแนว Erotic โดยนักเขียน 6 ท่าน จัดพิมพ์โดยสำนักพิมพ์ Symphony Of Voice (BookArea) เรื่องสั้นของริคอยู่ในลำดับที่ 6 (Erotica NO.6) ในชื่อเรื่อง "วงหน้าที่ 2 ราชินีพระจันทร์" ใช้นามปากกาว่า "Rik W.Sindongma" และยังประพันธ์เพลงประกอบหนังสือเล่มนี้ในชื่อ "เสียงครางของวีนัส" เป็นรูปแบบ Digital mp.3
พระเจ้าเฮนรีที่ 1 แห่งอังกฤษ
พระเจ้าเฮนรีที่ 1 แห่งอังกฤษ (Henry I of England) (ราว ค.ศ. 1068/ค.ศ. 1069 – 1 ธันวาคม ค.ศ. 1135) เป็นกษัตริย์แห่งอังกฤษและเป็นกษัตริย์องค์ที่ 3 ของราชวงศ์นอร์มันตั้งแต่ปี ค.ศ. 1100 จนกระทั่งสวรรคตในปี ค.ศ. 1135 พระองค์เป็นโอรสองค์ที่สี่ของพระเจ้าวิลเลียมที่ 1 แห่งอังกฤษหรือพระเจ้าวิลเลียมผู้พิชิต โดยพระองค์ได้รับการศึกษาภาษาละตินและศิลปศาสตร์ ในการสวรรคตของพระเจ้าวิลเลียมที่ 1 ในปี ค.ศ. 1087 พระเชษฐาของเจ้าชายเฮนรีสององค์คือรอเบิร์ตที่ 2 ดยุกแห่งนอร์มังดีและวิลเลียม รูฟัสสืบทอดดัชชีนอร์ม็องดีและอังกฤษตามลำดับ แต่เจ้าชายเฮนรีไม่ได้รับที่ดิน พระองค์ซื้อเคาน์ตีโคเทนตินทางตะวันตกของนอร์มังดีจากรอเบิร์ต แต่พระเชษฐาองค์นี้ถูกปลดเสียก่อนในปี ค.ศ. 1091 พระองค์ค่อย ๆ สร้างฐานอำนาจของพระองค์ขึ้นใหม่ในโคเทนตินและร่วมมือกับวิลเลียม รูฟัสหรือพระเจ้าวิลเลียมที่ 2 แห่งอังกฤษ ซึ่งเป็นพระเชษฐาอีกองค์หนึ่งต่อสู้กับรอเบิร์ต
พระองค์อยู่ในสถานที่ที่พระเชษฐาของพระองค์คือ พระเจ้าวิลเลียมที่ 2 สวรรคตอย่างกะทันหันเนื่องจากการถูกยิงด้วยธนูระหว่างการล่าสัตว์ในอุทยานหลวงในปี ค.ศ. 1100 และเนื่องจากพระเจ้าวิลเลียมที่ 2 สวรรคตโดยไม่มีรัชทายาท เจ้าชายเฮนรีจึงเข้ายึดราชบัลลังก์อังกฤษโดยให้คำมั่นในพิธีราชาภิเษกของพระองค์ว่าจะแก้ไขนโยบายที่ไม่เป็นที่นิยมของพระเจ้าวิลเลียมที่ 2 ให้ดีขึ้น พระองค์อภิเษกสมรสกับมาทิลดาแห่งสกอตแลนด์ และทั้งสองพระองค์มีพระราชบุตรที่เจริญพระชนม์ 2 พระองค์ได้แก่ จักรพรรดินีมาทิลดา และเจ้าชายวิลเลียม อเดลิน พระองค์มีพระราชบุตรนอกสมรสหลายคนจากพระสนมลับหลายคน เจ้าชายโรเบิร์ต พระเชษฐาของพระองค์เสด็จจากนอร์มังดีในปี ค.ศ. 1101 เพื่อโต้แย้งการปกครองอังกฤษของพระเจ้าเฮนรี การรบครั้งนี้จบลงด้วยการเจรจาข้อตกลงที่ยืนยันว่าพระเจ้าเฮนรีเป็นกษัตริย์ ความสงบสุขเกิดขึ้นได้ไม่นาน เมื่อพระเจ้าเฮนรีนำกองทัพบุกยึดครองดัชชีนอร์ม็องดีในปี ค.ศ. 1105 และ ค.ศ. 1106 ในที่สุดพระองค์ก็เอาชนะดยุคโรเบิร์ตได้อย่างเบ็ดเสร็จเด็ดขาดในยุทธการที่แต็งเชอเบรย์พระเจ้าเฮนรีปลดดยุครอเบิร์ตและจำคุกตลอดพระชนม์ชีพ การปกครองนอร์ม็องดีของพระเจ้าเฮนรีถูกท้าทายโดยพระเจ้าหลุยส์ที่ 6 แห่งฝรั่งเศส เคานต์บอลด์วินที่ 7 แห่งแฟลนเดอร์ส และฟุลค์ที่ 5 แห่งอองฌู ผู้สนับสนุนการอ้างสิทธิ์ของวิลเลียม คลิโต พระโอรสของดยุคโรเบิร์ต และสนับสนุนการก่อกบฏครั้งใหญ่ในดัชชีระหว่างปี ค.ศ. 1116 ถึง ค.ศ. 1119 หลังจากชัยชนะของพระเจ้าเฮนรีในยุทธการที่เบรมิวเล พระองค์ได้ลงพระนามในข้อตกลงสันติภาพซึ่งตกลงกับพระเจ้าหลุยส์ที่ 6 ในปี ค.ศ. 1120
พระเจ้าเฮนรีถือได้ว่าเป็นกษัตริย์ที่เฉียบขาดแต่มีพระปรีชาสามารถ สามารถจัดการกับเหล่าบารอนในอังกฤษและนอร์มังดีได้อย่างมีประสิทธิภาพ ในอังกฤษ พระองค์ใช้ระบบยุติธรรม รัฐบาลท้องถิ่น และการจัดเก็บภาษีของแองโกล-แซกซอนที่มีอยู่ แต่เสริมความแข็งแกร่งด้วยกรมสรรพากรและกรมราชทัณฑ์ ขณะที่นอร์มังดีถูกปกครองโดยระบบยุติธรรมและการจัดเก็บภาษีที่กำลังเจริญเติบโต ข้าราชการหลายคนภายใต้การปกครองของพระเจ้าเฮนรีเป็น "คนใหม่" ที่มีภูมิหลังที่คลุมเครือ มากกว่าจะมาจากครอบครัวที่มีฐานะสูงส่ง พระเจ้าเฮนรีสนับสนุนการปฏิรูปคณะสงฆ์ แต่พระองค์ก็เข้าไปพัวพันกับข้อพิพาทร้ายแรงในปี ค.ศ. 1101 กับอาร์ชบิชอปแอนเซล์มแห่งแคนเทอร์เบอรี ซึ่งจบลงด้วยการประนีประนอมในปี ค.ศ. 1105 พระองค์สนับสนุนการปฏิรูปคลูนีแอกและมีบทบาทสำคัญในการเลือกนักบวชอาวุโสในอังกฤษและนอร์มังดี
ฮารูนะ อิเกซาวะ
ฮารูนะ อิเกซาวะ เป็นนักพากย์หญิงชาวญี่ปุ่น ซึ่งมีผลงานมากมายเป็นที่รู้จัก เพื่อนสนิทในวงการของเธอคือ โฮโกะ คูวาชิมะ โดยทั้งคู่เคยได้พากย์เสียงตัวละครที่เป็นเพื่อนสนิทกันเหมือนกับชีวิตจริงในเรื่อง "โจจูชิน กราวิออน"
โรงเรียนท้ายเหมืองวิทยา
โรงเรียนท้ายเหมืองวิทยา เป็นโรงเรียนที่ให้การศึกษาในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ได้รับการตั้งชื่อตามอำเภออันเป็นที่ตั้งของโรงเรียน ปัจจุบันมีท่านผู้อำนวยการ คือ นายมนตรี ยกเชื้อ
พระเจ้าเฮนรีที่ 1 แห่งอังกฤษ
ชีวิตช่วงต้น
เฮนรีเสด็จพระราชสมภพในช่วงระหว่างเดือนพฤษภาคม ค.ศ. 1068 ถึงเดือนพฤษภาคม ค.ศ. 1069 อาจจะในเซลบี ยอร์กเชอร์ ในตะวันออกเฉียงเหนือของอังกฤษ พระมารดาของพระองค์ พระราชินีมาทิลดา สืบเชื้อสายมาจากอัลเฟรดมหาราช (แต่ไม่ได้ผ่านทางสายหลักของราชวงศ์เวสเซ็กซ์) พระราชินีมาทิลดาตั้งชื่อทารกน้อยว่าเจ้าชายเฮนรีตามชื่อของพระปิตุลา อองรี (Henry) ที่ 1 แห่งฝรั่งเศส ในฐานะลูกชายคนสุดท้องของครอบครัว พระองค์ถูกคาดหมายให้เป็นบิชอปและได้รับการศึกษามากกว่าขุนนางส่วนใหญ่ในตอนนั้น นักพงศาวดาร วิลเลียมแห่งมัล์มสบรี อ้างว่าเฮนรีเคยให้ความเห็นว่ากษัตริย์ที่ไม่รู้หนังสือคือคนโง่ที่ได้สวมมงกุฎ พระองค์ยังเป็นผู้ปกครองชาวนอร์มันคนแรกที่พูดภาษาอังกฤษได้คล่อง
พระโอรสคนที่สามของวิลเลียมที่ 1 สิ้นพระชนม์ก่อนพระบิดาด้วยอุบัติเหตุในระหว่างการล่าสัตว์ในนิวฟอเรสต์ หลังการสิ้นพระชนม์ของพระองค์ในปี ค.ศ. 1087 วิลเลียมจึงยกดินแดนที่ตนครอบครองให้พระโอรสสามคนที่ยังมีชีวิตอยู่ ดังนี้
โรงเรียนท้ายเหมืองวิทยา
ประวัติ
โรงเรียนท้ายเหมืองวิทยา ก่อตั้งภายใต้การอนุมัติของกระทรวงศึกษาธิการ สังกัดกรมวิสามัญศึกษาในขณะนั้น โดยแบ่งเนื้อที่มาจากโรงเรียนวัดประชาธิการราม จำนวน 25 ไร่ อันเป็นที่ตั้งของโรงเรียนในปัจจุบัน เปิดทำการเรียนการสอนเป็นครั้งแรกเมือวันที่ 1 มิถุนายน พ.ศ. 2513 โดยในแรกเริ่มรับนักเรียนชั้น ม.ศ.1 ทั้งสิ้น 32 คน มีนายจินดา ทองด้วงเป็นครูใหญ่คนแรกของโรงเรียน
พระเจ้าเฮนรีที่ 1 แห่งอังกฤษ
ชีวิตช่วงต้น
นักพงศาวดาร ออร์เดริค วิทาลิส บันทึกว่ากษัตริย์เฒ่าชี้แจงกับเฮนรีว่า "เมื่อถึงเวลาเจ้าจะได้ดินแดนทั้งหมดที่ข้าเคยได้มา และจะยิ่งใหญ่กว่าพี่ชายทั้งสองของเจ้าในด้านความมั่งคั่งและอำนาจ"
เฮนรีพยายามปั่นหัวให้พระเชษฐาทั้งสองผิดใจกัน แต่ท้ายที่สุดด้วยความระวังตัวต่อแผนการที่ตลบแตลงของพระองค์ ทั้งคู่ร่วมมือกันลงนามในสนธิสัญญาที่กันเจ้าชายเฮนรีออกจากบัลลังก์ทั้งสองด้วยการกำหนดเงื่อนไขว่าหากพระเจ้าวิลเลียมหรือดยุคโรเบิร์ตสิ้นพระชนม์โดยไร้ทายาท ดินแดนทั้งสองของพระบิดาจะรวมกันเป็นหนึ่งเดียวกันอีกครั้งภายใต้อีกคนที่ยังมีชีวิตอยู่
โรงเรียนท้ายเหมืองวิทยา
ประวัติ
กระทั่ง พ.ศ. 2519 โรงเรียนท้ายเหมือง (ระดับประถมศึกษา) ซึ่งตั้งอยู่เลขที่ 145 หมู่ 9 ถ.เพชรเกษม ต.ท้ายเหมือง จ.พังงา บนที่ดิน 12 ไร่ ได้ถูกยุบมารวมกับโรงเรียนท้ายเหมืองวิทยา และโอนเข้าสังกัดกองการมัธยมศึกษา กรมสามัญศึกษา จากนั้น 2 ปีถัดมา องค์การบริหารส่วนจังหวัดพังงาทำการซื้อที่ดิน 13 ไร่ 2 งาน 10 ตารางวา มอบให้แก่โรงเรียน รวมเป็นพื้นที่กว่า 38 ไร่ดังเช่นปัจจุบัน
พระเจ้าเฮนรีที่ 1 แห่งอังกฤษ
การยึดบัลลังก์แห่งอังกฤษ
เมื่อวันที่ 2 สิงหาคม ค.ศ. 1100 ตอนที่วิลเลียมที่ 2 ถูกสังหารโดยลูกธนูในอุบัติเหตุระหว่างการล่าสัตว์อีกครั้งหนึ่งในนิวฟอเรสต์ ดยุคโรเบิร์ตยังไม่กลับมาจากครูเสดครั้งที่ 1 การไม่อยู่ของพระองค์กับชื่อเสียงที่ย่ำแย่ในหมู่ขุนนางชาวนอร์มันทำให้เจ้าชายเฮนรียึดพระคลังหลวงที่วินเชสเตอร์ แฮมป์เชอร์ ที่พระองค์ฝังพระเชษฐาที่สิ้นพระชนม์มาได้ เฮนรีได้รับการยอมรับเป็นกษัตริย์นำโดยเหล่าบารอนและได้รับการสวมมงกุฎสามวันต่อมาในวันที่ 5 สิงหาคม ที่เวสต์มินสเตอร์แอบบีย์ ทรงรักษาตำแหน่งของตนในหมู่ขุนนางไว้ได้ด้วยการเอาอกเอาใจในทางการเมือง ทรงออกกฎบัตรแห่งเสรีภาพที่ถูกมองว่าเป็นรุ่นบุกเบิกของแมกนาคาร์ตา กฎบัตรสัญญาว่ากษัตริย์จะระงับการยึดทรัพย์สินที่ดินของโบสถ์และการเก็บภาษีที่ไม่เป็นธรรม
การอภิเษกสมรสครั้งที่ 1
เมื่อวันที่ 1 พฤศจิกายน ค.ศ. 1100 เฮนรีแต่งงานกับอีดิธ พระธิดาของพระเจ้ามัลคอล์มที่ 3 แห่งสกอตแลนด์ อีดิธยังเป็นพระนัดดาหญิง (หลานสาว) ของเอ็ดการ์อาเธลิงและพระปนัดดาหญิง (เหลนสาว) ของพี่น้องร่วมพ่อของเอ็ดเวิร์ดผู้สารภาพ เอ็ดมุนด์ผู้ทนทาน การอภิเษกสมรสนี้ทำให้ราชวงศ์นอร์มันเป็นดองกับราชวงศ์เวสเซกซ์ ซึ่งเคยปกครองอังกฤษมาก่อนการพิชิตอังกฤษของชาวนอร์มันที่นำโดยพระบิดาของเฮนรี่พระเจ้าวิลเลียมผู้พิชิต การแต่งงานไม่เป็นที่พอใจอย่างมากของบารอนชาวนอร์มัน ทว่าเพื่ออ่อนข้อให้กับความอ่อนไหวนี้ อีดิธเปลี่ยนพระนามเป็นมาทิลดาหลังขึ้นเป็นพระราชินี ซึ่งทำให้ได้รับการยอมรับมากขึ้นไปอีกในหมู่ประชาชนชาวแองโกลแซ็กซัน
นักพงศาวดาร วิลเลียมแห่งมัล์มสบรี บรยายถึงเฮนรีว่า "ทรงมีรูปร่างปานกลาง ตัวไม่เล็ก แต่ก็ไม่ถึงขั้นสูงมาก ผมของพระองค์สีดำและถอยร่นไปจากหน้าผาก ดวงตาของพระองค์เปล่งประกายอ่อนๆ อกของพระองค์กำยำ ร่างกายของพระองค์เจ้าเนื้อ"
การพิชิตนอร์ม็องดี
ในปีต่อมา ปี ค.ศ. 1101 โรเบิร์ตเคอร์โธสพยายามยึดราชบัลลังก์ด้วยการบุกอังกฤษ ในสนธิสัญญาอัลทอน เคอร์โธสยอมรับพระอนุชา เฮนรี เป็นกษัตริย์แห่งอังกฤษและกลับไปนอร์ม็องดีอย่างสันติ หลังได้รับเงินรายปี 2,000 มาร์คที่เฮนรีจ่ายให้
ในปี ค.ศ. 1105 เพื่อกำจัดการคุกคามต่อเนื่องจากโรเบิร์ตเคอร์โธสและหยุดการเสียเงินไปกับการจ่ายค่ารายปี เฮนรีนำกองทัพออกเดินทางข้ามช่องแคบอังกฤษ
กษัตริย์แห่งอังกฤษและดยุคแห่งนอร์ม็องดี
หลังเฮนรีปราบกองทัพนอร์มันของพระเชษฐาที่แต็งเชอเบรย์ ทรงจำคุกเคอร์โธส ตอนแรกที่หอคอยแห่งลอนดอน ต่อมาที่ปราสาทเดไวเซส และสุดท้ายที่คาร์ดิฟฟ์ วันหนึ่งขณะกำลังขี่ม้า เคอร์โธสพยายามหนีจากคาร์ดิฟฟ์แต่ม้าของพระองค์ตกใจบึงและทรงถูกจับตัวได้อีกครั้ง เพื่อยับยั้งการหนีในอนาคต เฮนรีได้เผาดวงตาของโรเบิร์ตเคอร์โธส เฮนรีแต่งตั้งดัชชีนอร์ม็องดีเป็นดินแดนในครอบครองของราชอาณาจักรอังกฤษและรวมดินแดนของพระบิดาเข้าด้วยกันอีกครั้ง
ในปี ค.ศ. 1113 พระองค์พยายามลดความยากลำบากในนอร์ม็องดีด้วยการหมั้นหมายพระโอรสคนโต วิลเลียมอาเดลิน กับลูกสาวของฟุลค์แห่งเยรูซาเล็ม (หรือฟุลค์ที่ 5) เคานต์แห่งอ็องฌู ที่ตอนนั้นเป็นศัตรูคนสำคัญ ทั้งคู่แต่งงานกันในปี ค.ศ. 1119 แปดปีต่อมา หลังการสิ้นพระชนม์ของวิลเลียม การแต่งงานที่สำคัญกว่ามากเกิดขึ้นระหว่างพระธิดาของวิลเลียม (อดีตจักรพรรดินี) มาทิลดา กับลูกชายของฟุลค์ จอฟเฟรย์แพลนทาเจเนต ที่ผลลัพธ์สุดท้ายคือการเป็นหนึ่งเดียวกันของสองอาณาจักรภายใต้กษัตริย์แพลนทาเจเนต
การเคลื่อนไหวในฐานะกษัตริย์
ในช่วงระหว่างปี ค.ศ. 1103 ถึง 1107 เฮนรีขัดแย้งกับอันเซล์ม อาร์ชบิชอปแห่งแคนเทอร์บรี และพระสันตะปาปาปาสคาลที่ 2 ในการโต้เถียงครั้งใหญ่เรื่องการแต่งตั้งให้ดำรงตำแหน่ง ซึ่งได้ข้อสรุปในข้อตกลงลอนดอนในปี ค.ศ. 1107 ด้วยการประนีประนอม เฮนรียอมสละสิทธิ์ในการแต่งตั้งบิชอปกับพระอธิการ แต่เก็บธรรมเนียมที่ผู้ได้รับการแต่งตั้งต้องถวายความเคารพต่อเจ้าของทรัพย์สินที่ดินในทางโลกไว้ ให้บิชอปถวายความเคารพและถวายตัวเป็นข้าราชบริพารตามระบอบศักดินาในพิธีการที่เรียกกันว่า คอมเมนดาติโอ พิธียกย่องสรรเสริญ เหมือนกับข้าราชบริพารในทางโลก การโต้เถียงครั้งรุนแรงที่คล้ายกันว่าใครมีอำนาจในการแต่งตั้งบาทหลวงชั้นสูงและตำแหน่งอื่นๆ ทางโบสถ์เกิดขึ้นระหว่างพระสันตะปาปากับกษัตริย์หลายคนตลอดช่วงยุคนี้ กษัตริย์ขายการแต่งตั้ง เนื่องจากหลายตำแหน่งทำเงินให้มากมาย การปฏิรูปเกรกอเรียนเกิดขึ้นเพื่อยับยั้งการขายตำแหน่งทางศาสนา และเพื่อลดการแทรกแซงกิจการของโบสถ์
เฮนรียังเป็นที่รู้จักในด้านความโหดเหี้ยม พระองค์เคยโยนชาวเมืองที่ทรยศชื่อโคนัน พิลาตุสลงมาจากหอคอยแห่งรูอ็อง หอคอยที่ตั้งแต่นั้นมารู้จักกันในชื่อ "การกระโดดของโคนัน" อีกเหตุการณ์หนึ่งเกิดขึ้นในปี ค.ศ. 1119 ลูกเขยของเฮนรี ยูซตาสแห่งแปซีกับราล์ฟ ฮาร์เนค ขุนวังแห่งอิฟรี แลกลูกให้เป็นตัวประกันของกันและกัน เมื่อยูซตาสทำลูกชายของฮาร์เนคตาบอด ฮาร์เนคต้องการล้างแค้น พระเจ้าเฮนรีอนุญาตให้ฮาร์เนคทำให้ลูกสาวสองคนของยูซตาส ซึ่งเป็นหลานสาวของเฮนรีเอง ตาบอดและพิการ ยูซตาสกับภรรยา จูเลียง ตะลึงและขู่ว่าจะก่อกบฏ เฮนรีจัดแจงจนได้เจรจาข้อพิพาทกับลูกสาวที่เบรอเตยล์ จูเลียงดึงหน้าไม้และพยายามลอบสังหารพ่อของตน ทำให้เธอถูกจับกุมและกักบริเวณในปราสาท แต่หนีออกมาได้ด้วยการกระโดดจากหน้าต่างลงมาในคูข้างล่าง หลายปีต่อมา เฮนรีคืนดีกับลูกสาวและลูกเขย
พระโอรสธิดาในสมรส
พระองค์มีพระโอรสธิดาสามคนกับมาทิลดา (อีดิธ) ที่สิ้นพระชนม์ในปี ค.ศ. 1118
หายนะโจมตีเมื่อวิลเลียม พระโอรสในสมรสคนเดียว สิ้นพระชนม์ในการอับปางของเรือขาวเมื่อ 25 พฤศจิกายน ค.ศ. 1120 นอกชายฝั่งนอร์ม็องดี ในกลุ่มผู้เสียชีวิตยังมีลูกนอกสมรสของเฮนรีอีกสองคน รวมถึงหลานสาว ลูเซีย-มาเฮาต์ เดอ บลัวส์ ความเศร้าของเฮนรีนั้นรุนแรงมาก และการสืบทอดบัลลังก์ตกอยู่ในวิกฤต
การอภิเษกสมรสครั้งที่สอง
เมื่อวันที่ 29 มกราคม ค.ศ. 1121 เฮนรีแต่งงานกับอาเดลิซา ลูกสาวของก็อดเฟรย์ที่ 1 แห่งเลิฟเวน ดยุคแห่งโลธาริงเกียล่างและแลนด์เกรฟแห่งบราบ็องต์ แต่ไม่มีลูกที่เกิดจากการแต่งงานครั้งนี้ ไม่มีทายาทชายทิ้งไว้ เฮนรีเดินหน้าครั้งประวัติการณ์ด้วยการให้เหล่าบารอนของตนสาบานว่าจะยอมรับพระธิดาของพระองค์ จักรพรรดินีมาทิลดา พระมเหสีม่ายของเฮนรีที่ 5 จักรพรรดิโรมันอันศักดิ์สิทธิ์ เป็นทายาทของพระองค์
การสิ้นพระชนม์และมรดก
เฮนรีไปเยือนนอร์ม็องดีในปี ค.ศ. 1135 เพื่อพบพระนัดดาชาย (หลานชาย) ลูกของมาทิลดากับจอฟเฟรย์ ทรงปลื้มปิติอย่างยิ่งกับพระนัดดา แต่ไม่นานก็ทะเลาะกับพระธิดาและพระชามาดา (ลูกเขย) และการขัดแย้งครั้งนี้นำพระองค์ไปสู่การพักแรมในนอร์ม็องดีนานกว่าที่ตั้งใจไว้ในตอนแรกมาก